שמי טל קופלמן ואני אמא של נועה ויואב, אני עובדת כמנהלת תפעול בחברת סטארט אפ שמפתחת מוצר רפואי.

לפני מספר חודשים נתקלתי לגמרי במקרה בהרצאה בה סופר על חיי בעלי החיים בתעשיות המזון, הבגדים, הבידור וכדו', כשנחשפתי לאכזריות האיומה שעוברים בעלי החיים בתעשיות האלה הרגשתי עצב רב ובאותו יום קבלתי החלטה לעשות ככל שביכולתי על מנת לא לגרום סבל לבעלי החיים. אחת ההחלטות היתה לשנות את הרגלי התזונה שלי והחלטה נוספת שקיבלתי היא לעסוק בהסברה ולהיות קול לאותם בעלי החיים שאינם יכולים לדבר ולכן אני עומדת כאן היום לפניכם כי הכח לעזור הוא גם בידכם.

כשחושבים על יחס אל בעלי החיים אין זה נכון לחשוב האם הוא חכם או טיפש, חמוד או מפחיד, יפה או מכוער, השאלה שיש לשאול היא האם הוא מסוגל להרגיש כאב, פחד, סבל, צער, בדידות ויסורים. והתשובה היא כמובן חיובית.

מפאת גילכם הצעיר לא אחשוף אתכם למראות הקשים שאני נחשפתי אליהם, אך בהחלט אספר לכם היום דבר או שניים שאולי לא ידעתם.

בסוף ההרצאה אחלק לכם חומרי עיון באדיבות עמותת אנונימוס למען זכויות בעלי חיים, מי שירגיש שמעוניין ללמוד עוד על הנושא ואולי גם לפעול למען בעלי החיים מוזמן להכנס לאתר של העמותה.

נתחיל במצגת קצרה שתמחיש לכם שבעלי חיים כמו בני האדם זקוקים לחום, אהבה וחברים